《石上种剑蒲其脊成矣非陶隐居所谓溪荪者耶》
宋代·舒岳祥

昆山片玉天生润，雁荡移来手自栽。
禅客久亲清少病，山童勤自净无埃。
叶端洒洒通心露，根畔疏疏引水苔。
必有事焉还勿助，此方端自养原来。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。